नये बसे हुए इलाके में कवि रास्ता भटक जाते है, क्योंकि वहाँ पर रोज़ ही एक नए मकान का निर्माण हो रहा है। उन मकानों के बनने से जो पहले पुराने पेड़, खाली पड़ी ज़मीन, टूटे-फूटे घर थे सब गुम से हो गए हैं। अपने घर तक पहुँचने के लिए कवि ने जो भी निशानियाँ बनाई थी वो भी इस नित बदलाव के कारण सब मिट गई हैं। इन सब कारणों से कवि रास्ता भूल जाता है।
2. इस कविता में निम्नलिखित पुराने निशानों का उल्लेख किया गया हैं:
1) पीपल का पेड़
2) ढ़हा हुआ घर
3) ज़मीन का खाली पड़ा टुकड़ा
4) बिना रंग के लोहे के फाटक वाला मकान इत्यादि।
3. पीपल का पेड़, गिरा हुआ घर, खाली ज़मीन का टुकड़ा, बिना रंग वाले लोहे के फाटक वाला मकान आदि कुछ निशानियाँ जो कवि ने अपने घर तक पहुँचने के लिए बना रखी थी, लगातार और रोज़ हो रहे बदलावों की वज़ह से वह मिट गई है, इसलिए कवि कभी एक घर पीछे या फिर दो घर आगे अपने घर को ढूँढ़ते हुए चल देता हैं।
4. 'बसंत का गया पतझड़' और बैसाख का गया भादों को लौटा' से यह तात्पर्य है कि ऋतु परिवर्तन एक लंबे समय या अंतराल से है । जैसे कि एक ऋतु से दूसरी ऋतु के बदलने में बहुत समय लगता है, ठीक वैसे ही कवि भी लंबे समय बाद अपने घर लौटे हैं। इस कारण उन्हें अपने घर को ढ़ूँढ़ने में मुश्किल हो रही है।
5. जिस प्रकार से समय बहुत तेजी से बदलता जा रहा है, तो उसके साथ मिलकर या तालमेल बैठाने के लिए लोगों का व्यवहार भी उसी तेज़ी और रफ़्तार से बदलता जा रहा है। हर कोई यहाँ आगे बढ़ने या प्रगति की दौड़ में अंधाधुंध भाग रहा है। अतः आज सभी के पास समय की कमी है। इसलिए इस कविता में कवि ने समय की कमी की ओर इशारा किया है।
6. कवि ने इस कविता में शहरों की हर पल बदलती प्रवृतिवाली विडंबना की ओर संकेत किया है।शहरों में जो भी जिंदगी व जीवन की सहजता है वह समाप्त होती जा रही है। इस बदलाव एवं परिवर्तन के दौर में मनुष्य संवेदनशून्य हो चला है। इस कारण बनावटी चीज़ों के प्रति लोगों का आकर्षण और लगाव बढ़ता जा रहा है। सब एक-दूसरे से आगे निकलना चाहते है। आपसी प्रेम, लगाव एवं आत्मीयता कम होती जा रही है, स्वार्थी लोगों के पास दूसरे लोगों के लिए समय ही नहीं हैं। आज की चीज कुल पुरानी, और कुछ भी स्थाई नहीं है, यहाँ केवल स्मृतियों के सहारे ही जिया नहीं जा सकता हैं।